**Данни и доказателства за определяне на допустимите размери на технологичните разходи на топлоенергия при преноса на топлинна енергия съгласно Методика за определяне на допустимите размери на технологичните разходи на топлинна енергия при пренос на топлинна енергия**

В технологичните разходи при преноса на топлинна енергия се включват технологични разходи в абонатните станции, технологични разходи от излъчване от тръбопроводите и от изтичане на топлоносител.

Технологичните разходи в абонатните станции се определят чрез утвърдена методика, като за всеки тип и размер на инсталираните топлообменници са определени коефициенти, участващи във формула за изчисление на конкретните стойности на технологични разходи. Ежемесечно в зависимост от температурите на топлоносителя, околната температура, и съответния коефициент съгласно методиката, за периода се изчисляват конкретните количества.

Технологичните разходи от топлоносител произтичат от физическото остаряване и износване на тръбопроводите. Ежегодно „Топлофикация Русе” ЕАД извършва ремонтни дейности за ограничаване на тези разходи. Размерът им се определя чрез средство за търговско измерване – топломер за допълваща вода, който преминава периодични метрологични проверки.

Технологичните разходи от излъчване зависят от редица фактори, в т.ч.:

* Материалните характеристики на топлопреносната мрежа - дължина, диаметри на топлопроводите, тип на конструккцията, начин на полагане на тръбопроводите (надземни, подземни, безканални), тип на изолацията.
* Продължителност на отоплителния период и степен на натоварване на мрежата;
* Условия на околната среда – температура на външния въздух и на почвата, температурни девиации, скорост на вятъра, хидроложки условия.

За точното определяне на технологичните разходи от излъчване се използват данни от измервателни средства (топломери) на изхода на централата и при клиентите. На измервателните средства се правят метрологични проверки.

За 2016 г. и за новия ценови период технологичните разходи при преноса на топлинна енергия с топлоносител гореща вода са както следва:

* Технологичните разходи в абонатните станции: за 2016 г. са 1426 MWh, които предвиждаме да се запазят и за следващия ценови период.
* За новия ценови период предвиждаме намаление на технологичните разходи от изтичане на топлоносител от 17691 МWh, отчетени през 2016 на 16272 МWh, т.е. с 8% по-ниски, във връзка с планираните ремонтни дейности за отстраняване на пропуски по мрежата.
* За новия ценови период предвиждаме намаление на технологичните разходи от излъчване от 148215 МWh, отчетени през 2016 на 142287 МWh, т.е. с 4% по-ниски, във връзка с планираните ремонтни дейности за подмяна на изолацията на стари участъци и предвидените по-високи температури на околната среда.

Р-л отдел БРП: ...................... Изп. Директор: .....................

/Й. Милева/ /С. Желев/